open-index/open-wikipedia-markdown huggingface dataset:
Juha Mäkikokko

**Juha Mäkikokko** (s. 15. kesäkuuta 1976 Muonio) on suomalainen lentopalloilija. Hän on edustanut urallaan Napapiirin Pallokettuja, Oulun Ettaa, Perungan Poikia, Salon Piivolleyta ja Raision Loimua. Hän on pelannut SM-liigassa syksystä 1996 lähtien ja voittanut urallaan yhden Suomen mestaruuden, yhden Suomen cupin sekä muita SM-mitaleja. Pituutta hänellä on 198 cm, ja pelipaikaltaan hän on keskitorjuja.

## Ura

Mäkikokko aloitti peliuransa pääsarjatasolla Napapiirin Palloketuissa kaudella 1996–1997. Hän voitti SM-pronssia kettujen riveissä kaudella 1999. Tämän jälkeen Mäkikko siirtyi pelaamaan vuodeksi Oulun Ettaan, josta hän palasi takaisin Rovaniemelle, mutta tällä kertaa SM-liigaan nousseeseen Perungan Poikiin. PerPo:ssa Mäkikokko taisteli kaudella 2001–2002 SM-hopeaa, jonka hän kirkasti kaudella 2003 uransa ensimmäiseksi suomenmestaruudeksi. Suomenmestaruuden jälkeen Mäkikokko muutti etelämmäksi ja siirtyi Salon Piivolleyhin.

Salon Piivolleyssa Mäkikokko voitti Suomen Cupin kaudella 2003. Lisäksi hän saavutti joukkueessa kolme kertaa peräkkäin SM-hopeaa kausilta 2004, 2005 ja 2006. Kaudelta 2007 tuloksena oli SM-pronssi. Lisäksi hän saavutti Piivolleyssa kolme kertaa Suomen Cupin hopeaa kausilta 2004, 2006 ja 2007.

Mäkikokko vaihtoi seuraa kaudeksi 2008 ja siirtyi Raision Loimuun. Syyskuussa 2009 Loimu purki sopimuksen ja Mäkikokko palasi Piivolleyhin.

Mäkikokon tasaiselle luonteelle olisi ollut käyttöä myös maajoukkueessa, johon miestä on tuloksetta houkuteltu. Syynä kieltäytymiseen ovat olleet loukkaantumiset. Talvella 2006 Mäkikokko sanoi maajoukkuevalmentaja Mauro Berrutolle "ei" perheen takia, minkä jälkeen maajoukkueluotsit ovat päättäneet jättää hänet rauhaan. Mäkikokko sai täyteen 400 SM-liigaottelua 11. marraskuuta 2007.

Parinsa Heikki Kiiskisen kanssa hän on menestynyt myös Suomen beachvolleykentillä.

## Saavutukset
### Henkilökohtaiset

* SM-liigan tähtiseitsikossa 2005 
* SM-liigan torjuntatilaston voitto 2005, 2006

### SM-liigassa

* Suomenmestaruus 2003
* SM-hopeaa 2002, 2004, 2005, 2006 
* SM-pronssia 1999, 2007

### Suomen Cupissa

* Suomen Cupin kultaa 2003
* Suomen Cupin hopeaa 2004, 2006, 2007

## Joukkueet

* 1996–1999 Napapiirin Palloketut
* 1999–2000 Oulun Etta
* 2000–2001 Napapiirin Palloketut 
* 2001–2003 Perungan Pojat
* 2003–2008 Salon Piivolley
* 2008–2009 Raision Loimu
* 2009–2011 Salon Piivolley

## Lähteet
* Juha Mäkikokko Salon Piivolleyn sivuilla

### Viitteet
Stalker

**Stalker** voi tarkoittaa ainakin seuraavia asioita:

* **, Arkadi ja Boris Strugatskin kirjoittama romaani (1972)
* *[[Stalker (elokuva)|Stalker]]*, Andrei Tarkovskin ohjaama elokuva vuodelta 1979
* *[[S.T.A.L.K.E.R. (pelisarja)|S.T.A.L.K.E.R.]]* GSC Game Worldin kehittämä pelisarja
** *[[S.T.A.L.K.E.R.: Shadow of Chernobyl]]*, sarjan ensimmäinen peli
* Stalker, suomalaisen Burger Gamesin roolipeli
* Stalker, suomalainen yhtye.
* Castle Stalker, linna Skotlannissa.
Carl Jacob Gardberg

**Carl Jacob Reinhold Gardberg** (16. marraskuuta 1926 Helsinki – 31. toukokuuta 2010 Helsinki) oli suomenruotsalainen arkeologi, historiantutkija ja tietokirjailija. Hän oli oppiarvoltaan filosofian tohtori (Åbo Akademi 1959). 

## Ura
Gardberg toimi Turun kaupungin historiallisen museon johtajana 1960–1972, ja hänet nimitettiin Museoviraston ylijohtajaksi ja valtionarkeologiksi 1972. Gardberg jäi virastaan eläkkeelle vuonna 1992.

Gardberg kirjoitti useita teoksia paikallishistoriasta, muun muassa Turun, Porvoon ja Suomen keskiaikaisten linnojen historiasta, sekä kirjan *Santiago de Compostela: Matka Pyhän Jaakobin haudalle*, joka kertoo pyhiinvaellusmatkoista Santiago de Compostelaan sekä historiallisten dokumenttien että kirjoittajan omien kokemusten valossa.

## Perhe
Carl Jacob Gardbergin isä oli ylikirjastonhoitaja Carl-Rudolf Gardberg.

## Palkinnot ja tunnustukset
* Suomen tietokirjailijat ry:n Warelius-palkinto (1994)

## Teoksia
* *Åbo Slott under den äldre Vasatiden* (väitöskirja). SMYA 60: Helsingfors, 1959.
* *Turun linna ja sen restaurointi*. Turku, 1961.
* *Turun linnan kolme Katariinaa*. Helsinki, 1986.
* *Suomen kartanoita*. Helsinki Otava, 1989.
* *Kuninkaantie Turusta Viipuriin*. Helsinki Otava, 1991.
* *Suomen keskiaikaiset linnat*. 1993.
* *Porvoon kaupungin historia I. Porvoon seudun esihistoria. Keskiaika ja 1500-luku*. Porvoo, 1996.
* *Santiago de Compostela: Matka Pyhän Jaakobin haudalle*. 2001. .
* *[[Kivestä ja puusta|Kivestä ja puusta: Suomen linnoja, kartanoita ja kirkkoja]]*. Helsinki, 2002.
* *Veritas – Totuus! Turun dominikaanit keskiajalla*. 2005.

## Lähteet

## Aiheesta muualla
* 
*
Henri Toivoniemi

**Henri Toivoniemi** (s. 10. elokuuta 1976 Vantaa) on suomalainen entinen salibandymaalivahti, jota pidettiin aktiiviurallaan yleisesti maailman parhaana maalivahtina. Elokuussa 2014 Toivoniemi ilmoitti päättävänsä pelaajauransa. 

Hän pelasi kaudella 2012-2013 SSV:n joukkueessa numerolla 31 ja oli seuran, sekä Suomen maajoukkueen ykkösmaalivahti. Hän on pelannut 66 maaottelua. 

## Ura
Toivoniemi syntyi Vantaan Hakunilassa ja sai salibandyoppinsa hakunilalaisessa AC HaKissa. Kaudella 2001–2002 hän pelasi Espoon Oilersissa ja voitti Suomen mestaruuden. Kolme seuraavaa kautta hän pelasi jälleen AC HaKi:ssa. Syksystä 2005 lähtien hän on edustanut SSV:tä, jonka maalivahtina hän voitti toisen Suomen mestaruutensa 2007. Hänet valittiin MM-kilpailujen tähdistökentälliseen Sveitsissä 2004, Ruotsissa 2006, Tšekissä 2008 ja Sveitsissä 2012

Hänellä on kaksi vanhempaa veljeä: Petri Toivoniemi ja Jyrki Toivoniemi.

## Saavutukset

* MM-kulta: 2008 ja 2010
* MM-hopea: 2002, 2006 ja 2012
* MM-pronssi: 2004
* SM-kulta: 2001-2002 , 2006-2007 , 2007-2008, 2008-2009 ja 2009-2010
* Suomen Cup: 2000-2001, 2004-2005, 2005-2006 ja 2008-2009 
* EFC-Kulta: 2009

### Toivoniemen salibandyliigatilastoja

**Kausi 2004–2005:**
Ottelut 33, 
pisteet 0+2=2, 
jäähyt 2 min, 
torjunnat 854, 
päästetyt maalit 157, 
torjunta-% 84.47% 

**Kausi 2005–2006:** 
Ottelut 32, 
pisteet 0+1=1, 
jäähyt 2 min, 
torjunnat 618, 
päästetyt maalit 122, 
torjunta-% 83.51%,

**Kausi 2006–2007:** 
Ottelut 22, 
pisteet 0+0=0, 
jäähyt 0 min, 
torjunnat 460, 
päästetyt maalit 74, 
torjunta-% 86.14%

**Kausi 2009–2010:** 
Ottelut 18, 
pisteet 0+0=0, 
jäähyt 0 min, 
torjunnat 318, 
päästetyt maalit 74, 
torjunta-% 81.12%

**Pudotuspelit 2009–2010:** 
Ottelut 11, 
pisteet 0+0=0, 
jäähyt 0 min, 
torjunnat 223, 
päästetyt maalit 30, 
torjunta-% 81.82%

**Kausi 2010–2011:** 
Ottelut 24, 
pisteet 0+0=0, 
jäähyt 0 min, 
torjunnat 374, 
päästetyt maalit 95, 
torjunta-% 79.74%

**Pudotuspelit 2010–2011:** 
Ottelut 13, 
pisteet 0+0=0, 
jäähyt 0 min, 
torjunnat 231, 
päästetyt maalit 57, 
torjunta-% 80.21%

## Lähteet

## Aiheesta muualla
* Henri Toivoniemi Salibandyliigan sivuilla
Kari-Matti Ratsula

**Kari-Matti Ratsula** (s. 31. toukokuuta 1982) on suomalainen salibandyn pelaaja. Kaudella 2010–2011 hän pelaa Ruotsin Superliigassa FC Helsingborgissa. Hänen pelipaikkansa on puolustaja. 

Suomen Salibandyliigassa Ratsula edusti pitkään SSV:tä. Hänellä on seitsemän SM-kultaa, kolme Suomen cupin voittoa sekä yksi seurajoukkueiden Euroopan-mestaruus. 

Suomen maajoukkueessa hän on pelannut 22 ottelua. MM-kilpailuista hän on voittanut pronssia.

## Lähteet

­
John Birch Society

**John Birch Society** on yhdysvaltalainen vuonna 1958 perustettu antikommunistinen äärikonservatiivijärjestö.
Järjestö kannattaa yksilönvapautta, Yhdysvaltojen eroamista YK:sta, rajoitettua hallintoa ja muita perinteisinä pitämiään amerikkalaisia arvoja. Järjestö on paleokonservatiivinen ja siksi vastustaa uuskonservatiivista ulkopolitiikkaa. Sen perusti makeistehtailija Robert W. Welch Jr. eläkkeelle jäätyään. Järjestön nimen lähtökohtana toiminut John Birch oli kiinalaisten kommunistien 1945 tappama Yhdysvaltain maavoimien tiedustelu-upseeri.
Sheila Byrd piti järjestöä rasistisena, mutta järjestö kiisti tämän.

1960-luvulla John Birch Societyn jäsenmäärä kohosi 70&nbsp;000:een. Järjestö julkaisee lehteä nimeltä *The&nbsp;New American*.

JBS tuki Barry Goldwaterin vaalikampanjaa vuoden 1964 presidentinvaaleissa mutta riitaantui Richard Nixonin kanssa.

## Lähteet
Stalker: Shadow of Chernobyl

**S.T.A.L.K.E.R. : Shadow of Chernobyl** on GSC Game Worldin kehittämä ensimmäisen persoonan ammunta- ja selviytymiskauhupeli. Peli julkaistiin Microsoft Windowsille vuonna 2007.

Pelille on myös julkaistu esiosa **' vuonna 2008 ja jatko-osa **' vuonna 2009.

## Pelaaminen
Peli käyttää X-Ray-grafiikkamoottoria, joka mahdollistaa sen, että näytöllä näkyy parhaimmillaan miljoona polygonia samaan aikaan. Fysiikkamallinnuksesta huolehtii ODE ja sääefektit on myös otettu huomioon aurinkoineen ja myrskyineen. Pelialue on 30 neliökilometriä laaja Tšernobylin ydinvoimalaa ympäröivä vyöhyke () sisältäen muun muassa aavekaupunki Prypjatin ja itse Tšernobylin tuhoalueen. Edellä mainitut ovat hyvin alkuperäisen näköisiä. Pelin sisällä Prypjatissa esiintyy jopa ”ikuisiksi ajoiksi pysähtynyt maailmanpyörä”. Peliin suunniteltiin ajettavia ajoneuvoja, jotka kuitenkin jätettiin pois lopullisesta versiosta, mutta ne ovat ladattavissa eri modisivustoilta.

S.T.A.L.K.E.R.-lyhenne tulee sanoista Scavengers, Trespassers, Adventurers, Loners, Killers, Explorers ja Robbers.

## Juoni

Juoni perustuu löyhästi Arkadi ja Boris Strugatskin kirjaan ** (1972).

Peli sijoittuu vaihtoehtoiseen historiaan vuoteen 2012. Vuonna 2006 Tšernobylissä tapahtui toinen räjähdys, jonka seurauksena alueelle syntyi n. 60&nbsp;km laaja, säteilyn saastuttama vyöhyke. Pian alueelta alkoi kuulua huhuja myös mutatoituneista elämänmuodoista, oudoista ilmiöistä sekä paikoista joissa tavalliset luonnonlait ovat vääristyneet. Alueelta (jota alettiin kutsua nimellä "The Zone") alkoi löytyä myös *artefakteja*, erilaisia esineitä joista osalla on hyödyllisiä, jopa yliluonnollisia ominaisuuksia. Tutkijoiden, yksityisten keräilijöiden sekä rikollisjärjestöjen kiinnostuttua artefakteista alueelle alkoi virrata laittomasti *stalkereiksi* kutsuttuja aarteenmetsästäjiä uhmaten Ukrainan armeijaa, mutantteja sekä alueen muita vaaroja. Pelissä pelaaja ohjaa muistinsa menettänyttä stalkeria, Marked Onea, joka oli ainoa selviytyjä The Zonen läpi ajaneen rekan tuhouduttua salamaniskussa. Ainoat vihjeet hänen menneisyydestään on hänen kämmentietokoneellaan oleva muistiinpano joka käskee häntä etsimään ja tappamaan stalkerin nimeltään Strelok, sekä hänen käsivarressaan oleva tatuointi. Pelillä on seitsemän vaihtoehtoista loppua, jonka lopulta määrää täysin pelaajan oma pelityyli.

## Vastaanotto
GameSpot antoi pelille arvosanaksi 8,5/10 arvostelussaan.

IGN antoi pelille arvosanaksi 8,2/10 arvostelussaan.

## Lähteet

## Aiheesta muualla

* 
* Pelin viralliset kotisivut
Alejo Carpentier

**Alejo Carpentier y Valmont** (26. joulukuuta 1904 Lausanne – 24. huhtikuuta 1980 Pariisi) oli kuubalainen kirjailija. Hän oli yksi ensimmäisistä maagisen realismin edustajista.

Carpentierin äiti oli venäläinen ja isä ranskalainen, ja hän puhuikin lapsena ranskaa ennen espanjan kielen oppimista. Hänet vietiin pikkulapsena Havannaan, Kuubaan. Carpentier lähti maasta 1928 mutta palasi 1959, minkä jälkeen hänestä tuli yksi Castron hallinnon diplomaateista.

Carpentierin teoksista on suomennettu kirjat *Kadotetut askeleet*, *Valaistujen vuosisata*, *Barokkikonsertto*, *Eroica* ja *Valtakunta tästä maailmasta.* Hänen pääteoksenaan pidetään *Valaistujen vuosisataa* (1962). Se on monitasoinen romaani, joka näennäisesti on tosipohjainen kertomus Ranskan vallankumouksen aikaisesta miehestä, joka toi Karibian ranskalaisille alueille vapautuksen orjuudesta. Päähenkilö muuttuu kuitenkin vanhemmiten kyyniseksi diktaattoriksi.

Carpentierin teoksissa on paljon viittauksia musiikkiin ja arkkitehtuuriin. Niiden aiheet ovat usein historiallisia ja sijoittuvat Karibialle. Historiallisesta aiheesta huolimatta tekstiin usein kehitellään uskomattomia juonenkäänteitä ja fantasioita.
## Teokset
* *¡Écue-Yamba-O!* (1933)
* *Los pasos perdidos* (1953, suom. *Kadotetut askeleet*, Gummerus 1958)
* *El siglo de las luces* (1962, suom. *Valaistujen vuosisata*, Otava 1986)
* *La ciudad de las columnas* (1970)
* *El recurso del método* (1974)
* *Concierto barroco* (1974, suom. *Barokkikonsertto*, Like 1995)
* *La consagración de la primavera* (1978)
* *El arpa y la sombra* (1979), Prix Médicis -palkinto 1979

## Lähteet
Teijo

**Teijo** tarkoittaa seuraavia:

* Teijo, miehen etunimi
* Teijo, kylä ja taajama Perniössä Salossa
* Teijon kartano, kartano Perniössä
* Teijon kansallispuisto, kansallispuisto Salossa
* Teijo, rautaruukki Perniössä
* Teijo, suomalainen automerkki
* Teijo-talot, suomalainen talotehdas.
Chris Tsiprailidis

**Chris Tsiprailidis** (s. 12. huhtikuuta, Kreikka) on kreikkalaissyntyinen yhdysvaltalainen pokeriammattilainen. Ennen pokeriuraansa hän työskenteli kokkina ja jalkapalloilijana. 

Tsiprailidisin lempinimi on "Syracuse Chris" (hän asuu New Yorkin Syracusessa). 

Syyskuussa 2007 Tsiprailidiksen pokeriuran turnausansiot ylittivät 2,3 miljoonaa dollaria.

## Lähteet

## Aiheesta muualla

*
Nyy

**Nyy** (isona kirjaimena **&Nu;**, pienenä **&nu;**, , ) on kreikkalaisen kirjaimiston 13. kirjain. Sen äännearvo on sekä muinaiskreikassa että nykykreikassa . Kreikkalaisissa numeroissa nyyn lukuarvo on 50.

Latinalaisessa kirjaimistossa nyytä vastaa kirjain N/n ja kyrillisessä kirjaimistossa kirjain Н/н. Suomen kieleen nyy translitteroidaan sekä muinaiskreikasta että nykykreikasta *n*.

## Muoto ja sen historia

Nyy on kehittynyt foinikialaisen kirjaimiston kirjaimesta  (*[[nun (kirjain)|nun]]*).

Arkaaisissa kirjaimistoissa nyy oli usein peilikuva nykyiseen muotoonsa nähden. Kirjain esiintyi kaikissa paikallisissa kreikkalaisissa kirjaimistoissa, ja oli suuntaa lukuun ottamatta niissä yleensä suhteellisen samannäköinen.

Epigrafisissa lähteissä nyystä esiintyy muun muassa seuraavanlaisia variantteja:


Greek Nu straight.svg
Greek Nu 05.svg
Greek Nu 01.svg
Greek Nu archaic.svg
Greek Nu oblique.svg
Greek Nu 02.svg
Greek Nu 06.svg
Greek Nu 07.svg
Greek Nu 08.svg
Greek Nu 09.svg


## Merkityksiä

* &nu; on kinemaattisen viskositeetin tunnus virtausmekaniikassa.
* &nu; on ominaistilavuuden tunnus.
* &nu; on valon taajuuden tunnus modernissa fysiikassa.
* ν´ on kreikkalaisissa numeroissa luku 50.

## Lähteet

## Aiheesta muualla
Kappa (kirjain)

**Kappa** (isona kirjaimena **Κ**, pienenä **κ**, , ) on kreikkalaisen kirjaimiston kymmenes kirjain. Sen äännearvo on sekä muinaiskreikassa että nykykreikassa . Kreikkalaisissa numeroissa kapan lukuarvo on 20.

Latinalaisessa kirjaimistossa kappaa vastaa kirjain K/k ja kyrillisessä kirjaimistossa kirjain К/к. Suomen kieleen kappa translitteroidaan sekä muinaiskreikasta että nykykreikasta *k*. Moniin muihin kieliin, kuten englannin kieleen, kappa translitteroidaan muinaiskreikasta *c*.

## Muoto ja sen historia

Kappa on kehittynyt foinikialaisen kirjaimiston kirjaimesta  (*[[kaf]]*).

Arkaaisissa kirjaimistoissa kappa oli usein peilikuva nykyiseen nähden foinikialaisen esikuvan tavoin, ja sen sakarat osoittivat vasemmalle. Myöhemmin kirjain kääntyi nykyiseen asentoonsa. Kappa oli käytössä kaikissa paikallisissa kreikkalaisissa kirjaimistoissa, ja se oli niissä suuntaa lukuun ottamatta yleensä suhteellisen saman muotoinen.

Epigrafisissa lähteissä kapasta esiintyy muun muassa seuraavanlaisia variantteja:


Greek Kappa normal.svg
Greek Kappa 05.svg
Greek Kappa 04.svg
Greek Kappa 03.svg
Greek Kappa 01.svg
Greek Kappa left.svg
Greek Kappa Thera.svg


## Lähteet

## Aiheesta muualla
Ksii

**Ksii** (isona kirjaimena **Ξ**, pienenä **ξ**, , ) on kreikkalaisen kirjaimiston 14. kirjain. Sen äännearvo on sekä muinaiskreikassa että nykykreikassa . Kreikkalaisissa numeroissa ksiin lukuarvo on 60.

Latinalaisessa kirjaimistossa ksiitä vastaa kirjain X/x. Suomen kieleen ksii translitteroidaan muinaiskreikasta *ks* ja nykykreikasta *x*. Monissa muissa latinalaista kirjaimistoa käyttävissä kielissä, kuten englannissa, ksii translitteroidaan aina kirjaimella *x*.

## Muoto ja sen historia

Ksii on kehittynyt foinikialaisen kirjaimiston kirjaimesta  (*[[samekh]]*).

Ksii esiintyi useimmissa paikallisissa kreikkalaisissa kirjaimistoissa, mutta sen muodossa oli paljon vaihtelua. Monissa kirjain muistutti alun perin foinikialaista esikuvaansa, jossa oli yksi pystyviiva ja kolme poikkiviivaa. Myöhemmin se kehittyi muotoon, jossa olivat jäljellä vain poikkiviivat. Joissakin kirjaimistoissa ksii esiintyi muodossa, joka muistuttaa nykyistä X-kirjainta latinalaisessa kirjaimistossa, johon se kopioitui tässä muodossa. Kyseinen muoto tunnetaan muun muassa Aitolian, Epeiroksen, Arkadian, Lakonian ja Eliin kirjaimistoista.

Joissakin kirjaimistoissa ksii muistutti puolestaan pystyristiä tai +-merkkiä. Kaikissa paikallisissa kirjaimistoissa ksiitä ei alun perin käytetty, vaan [ks]-äänne esitettiin kirjaimilla  eli käyttämällä khiitä ja sigmaa.

Epigrafisissa lähteissä ksiistä esiintyy muun muassa seuraavanlaisia variantteja:


Greek Xi 05.svg
Greek Xi archaic.svg
Greek Xi 03.svg
Greek Xi 06.svg
Greek Xi 07.svg
Greek Xi 08.svg
Greek Xi archaic grid.svg
Greek Chi straight.svg
Greek Chi normal.svg


## Merkityksiä

* Ξ eli ksii on hiukkasfysiikassa baryoni, joissa on kaksi s-kvarkkia (outoa kvarkkia). Niitä ovat Ξ- ja Ξ0, joiden spin on 1/2, sekä Ξ*- ja Ξ*0, joiden spin on 3/2.
* ξ´ on kreikkalaisissa numeroissa luku 60.

## Lähteet

## Aiheesta muualla
Omikron

**Omikron** (isona kirjaimena **Ο**, pienenä **ο**, ) on kreikkalaisen kirjaimiston 15. kirjain. Sen äännearvo on sekä muinaiskreikassa että nykykreikassa lyhyt o-äänne , mitä merkitsee myös sen nimi (, ”pieni o”), siinä missä oomega merkitsi alun perin pitkää o-äännettä (, ”suuri o”). Kreikkalaisissa numeroissa omikronin lukuarvo on 70.

Latinalaisessa kirjaimistossa omikronia vastaa kirjain O/o ja kyrillisessä kirjaimistossa kirjain О/о. Suomen kieleen omikron translitteroidaan sekä muinaiskreikasta että nykykreikasta *o*.

## Muoto ja sen historia

Omikron on kehittynyt foinikialaisen kirjaimiston kirjaimesta  (*[[ajin]]*).

Omikron oli käytössä kaikissa paikallisissa kreikkalaisissa kirjaimistoissa ja muistutti niissä yleensä aina foinikialaista esikuvaansa ollen ympyrän muotoinen. Poikkeuksia olivat muun muassa Paroksen ja Thasoksen kirjaimistot, joissa omikron muistutti enemmän myöhempää oomegaa, sekä Meloksen ja eräiden muiden eteläisten Kykladien polisten kirjaimistot, joissa omikron muistutti myöhempää C-kirjainta latinalaisessa kirjaimistossa.

Epigrafisissa lähteissä omikronista esiintyy muun muassa seuraavanlaisia variantteja:


Greek Omicron 04.svg
Greek Omicron normal.svg
Greek Omicron 06.svg
Greek Omicron 09.svg
Greek Omega 10.svg
Greek Gamma C-shaped.svg
Greek Omicron 05.svg
Greek Omicron 08.svg
Greek Omicron 01.svg
Greek Theta 09.svg


## Tietokonejärjestelmissä

Tietokoneissa omikron koodataan eri merkistöissä seuraavasti:

## Lähteet

## Aiheesta muualla
Margaret Murray

**Margaret Alice Murray** (13. heinäkuuta 1863 Kalkutta – 13. marraskuuta 1963) oli brittiläinen antropologi ja egyptologi, jonka kirjoitukset noituudesta ovat vaikuttaneet merkittävästi wiccan syntyyn. Yliopistouransa aikana Murray julkaisi useita teoksia. Hän osallistui kaivauksiin muun muassa Egyptissä vuosina 1902–1904, Maltalla 1921–1924 ja Petrassa 1937. Nykyisin hänet muistetaan pääasiassa kiistanalaisista noituutta käsittelevistä teoksistaan.

Kirjassa *The Witch-Cult in Western Europe* (1921) Murray esitti että noitavainojen kohteena olisivat olleet kristinuskolle uhkaksi koetut pakanalliset kulttimenot ja uskomukset, joita vanhaan uskoon tukeutuneet harjoittivat salaisesti. Murray mukaan muun muassa noitasapatti oli värittynyt kuvaus vanhojen uskonlahkojen kulttimenoista ja niissä nähdyt pienet miehet () olisivat olleet muinaisen kääpiöheimon viimeisiä olemassa olevia edustajia. 

Norman Cohen on sittemmin osoittanut Murrayn käyttäneen lähteitä täysin mielivaltaisesti, eikä Murrayn teorioita enää pidetä tutkijoiden piirissä uskottavina. Murrayn kirjalla oli kuitenkin suuri vaikutus Gerald B. Gardneriin, joka on nykyisen wiccalaisuuden isä.

Murray vieraili Helsingissä maaliskuussa 1935 Suomalais-Englantilaisen yhdistyksen vieraana luennoituaan tätä ennen Norjassa ja Ruotsissa. Hän piti esitelmät Helsingin yliopistossa ja Konservatoriossa.  Ensimmäisessä esitelmässään "Fairy People" (henkiolennot) Murray käsitteli vanhojen kansojen uskoa yli-inhimillisiin olentoihin ja Konservatoriossa hän esitelmöi aiheesta "Jokapäiväistä elämää Egyptissä noin 4,000 vuotta sitten". 

## Lähteet
Kobuk Valleyn kansallispuisto

**Kobuk Valleyn kansallispuisto** () on kansallispuisto napapiirin pohjoispuolella Alaskan luoteisosassa Yhdysvalloissa. 2. joulukuuta 1980 perustettu puisto on pinta-alaltaan 6&nbsp;757&nbsp;neliökilometrin laajuinen, ja sitä hallinnoi National Park Service. Gates of the Arcticin kansallispuisto sijaitsee noin 50 kilometrin päässä puistosta. Kobuk Valley on Yhdysvaltain vähiten vierailtu kansallispuisto.

Kobuk Valley on tunnettu karibuistaan. Lähes 400&nbsp;000 karibua muuttaa vuosittain puiston läpi matkallaan lämpimämmille seuduille. Talvella ne oleskelevat puiston eteläpuolen Waring-vuorten liepeillä, ja kesäisin ne asustavat puiston pohjoisilla Baird-vuorilla. Matkallaan kansallispuiston laidalta toiselle ne joutuvat ylittämään Kobuk-joen. Puisto tunnetaan myös hiekkadyyneistään, joita kutsutaan nimellä Great Kobuk Sand Dunes (). Ne ovat peräisin viime jääkaudelta, jolloin jäätiköt kuljettivat hiekkaa mukanaan alueelle.
Alaskan dyynien sisustojen on pitkään tiedetty olleen kosteita, mutta Kobuk-joella 2003–2008 työskennellyt tutkijaryhmä yllättyi, kun löysi syksyllä dyynien sisustasta vettä eikä routaa. Kesällä dyynien pinnan lämpötila voi olla jopa noin 30 °C.

## Lähteet

## Aiheesta muualla

* Viralliset sivut
* Kuvia puistosta
Can Kim Hua

**Can Kim "CK" Hua** (s. 7. heinäkuuta, Vietnam) on vietnamilaissyntyinen yhdysvaltalainen pokeriammattilainen. Can Kim Hua on yksi tämän hetken aktiivisimmista turnauspelaajista, joka on 2000-luvulla ollut rahasijoilla yli sadassa turnauksessa. 

Elokuussa 2002 Can Kim Hua oli World Poker Tourin ensimmäisellä kaudella Legens of Poker -turnauksen viides. Samalla sijalla hän oli seuraavalla WPT-kaudella World Poker Openissa. Lokakuussa 2006 hän saavutti kolmannen kerran WPT:n finaalipöydän ollen kuudes Festa Al Lagon turnauksessa. 

World Series of Pokerissa (WSOP) Hua on parhaimmillaan ollut neljäs vuonna 2005 1&nbsp;500 dollarin no limit hold'em -turnauksessa. Allen Cunninghamin voittamassa kisassa Hua ansaitsi 200&nbsp;395 dollaria. 

Can Kim Huan toistaiseksi arvokkain turnausvoitto on Borgata Poker Openin ykköstila syyskuulta 2004. Ykköspalkinto oli 192&nbsp;030 dollaria. Saman vuoden helmikuussa hän voitti L. A. Poker Classicissa ja ansaitsi 184&nbsp;815 dollaria. Molemmat olivat 1&nbsp;500 dollarin sisäänoston no limit hold'em -turnauksia.

Elokuussa 2007 Can Kim Huan pokeriuran turnausansiot ylittivät 2,4 miljoonaa dollaria.
## Lähteet

## Aiheesta muualla

*
Perunasose

**Perunasose** (tunnetaan myös muun muassa nimillä *perunamuusi*, *perunamuussi*, *perunamuhennos*, *pottuvoi* ja *mokko*) on perunoista soseuttamalla tehty ruokalaji. Perunasose on myös pääraaka-aine duchesseperunoissa.

Yleisesti perunasoseeseen lisätään lämmintä maitoa, voita ja suolaa. Sosetta voi maustaa myös mielen mukaan, esimerkiksi paistetulla tai raa´alla sipulilla, tillillä tai muskottipähkinällä.

Suomessa perinteisesti perunasoseen kanssa nautitaan muun muassa poronkäristystä, karjalanpaistia ja lihapullia. 

Aiemmin perunasosetta on nautittu myös leivän päällä voin korvikkeena, kun voin saatavuus tai hinta on rajoittanut sen käyttöä. Perunasosetta käytetään myös muun muassa perunarieskan ja karjalanpiirakoiden ainesosana.

Perunasosetta on saatavina valmiina jauheena, johon lisätään vettä tai maitoa. Sitä on saatavilla myös eines- ja pakastetuotteena.

## Lähteet

## Aiheesta muualla
Amesbury

**Amesbury** on kaupunki Englannissa Wiltshiren kreivikunnassa 13 kilometriä pohjoiseen Salisburysta. Siellä on noin 28&nbsp;000 asukasta. Stonehenge sijaitsee Amesburyn liepeillä.

## Historia

Vuonna 2002 Amesburyssä tehtiin tähän asti suurin pronssikautinen löytö Britanniassa. Kaivauksissa löydettiin kahden yläluokan miehen jäännökset ja yli 100 esinettä joihin lukeutuu esimerkiksi nuolenkärkiä, kupariveitsiä ja kultaisia korvariipuksia. Hauta tunnetaan nimellä "Amesbury Archer".

Runsaan kilometrin päässä länteen kaupungista on rautakauden aikainen umpeenkasvanut kumpulinnoitus. Linnoitus tunnetaan paikallisesti nimellä "Vespasian's Camp", joka juontaa nimensä roomalaisesta kenraalista ja hallitsijasta, jonka johtama sotaretki kulki alueen läpi.
1600-luvun kartoissa Amesbury tunnettiin nimellä "Ambersbury" josta on päätelty, että se on nimetty Ambrosius Aurelianuksen mukaan, joka oli roomalaisbrittiläisen vastarinnan johtaja sakseja vastaan 400-luvulla. Amesbury on myös liitetty kuningas Arthurin legendaan: nunnaluostari jonne Guinevere vetäytyi legendan mukaan sijaitsi Amesburyssa.

## Lähteet

## Aiheesta muualla
Siilinjärven Pesis

**Siilinjärven Pesis** (**SiiPe**) on 1987 perustettu siilinjärveläinen pesäpalloseura. SiiPe perustettiin jatkamaan aikaisemman Siilinjärven Ponnistuksen (perustettu 1907) pesäpallojaoston toimintaa. SiiPen miesten edustusjoukkue pelaa Suomensarjassa.

Miesten edustusjoukkueen toiminta siirtyi Puijon Pesiksen alaisuuteen 1999. Seura käynnisti kuitenkin miesten edustusjoukkueen toiminnan uudelleen loppuvuodesta 2007. Vuoden 2013 lokakuussa Pesäpalloliiton kilpailun johtoryhmä myönsi SiiPen miesjoukkueelle paikan Ykköspesikseen kaudelle 2014. Kaudella 2021 SiiPen miesten edustusjoukkue pelasi Superpesistä ja säilytti sarjapaikkansa putoamiskarsinnassa Oulun Lippoa vastaan. Lokakuussa 2021 SiiPe ilmoitti kuitenkin luopuvansa sarjapaikastaan Superpesiksessä.

SiiPe on vuosina 2012 ja 2013 ollut lisenssimäärissä mitattuna Suomen suurin pesäpalloseura. Kunnianosoituksena ansiokkaasta juniorityöstä seura palkittiin 23.11.2013 Pesäpallokauden päätöstapahtumassa Jyväskylän Paviljongissa Vuoden Junioriseurana. SiiPe ylsi finaalin Valo ry:n järjestämässä Vuoden Sinettiseura -kilpailussa vuonna 2013. SiiPen tyttöjen ja poikien A-G -juniorijoukkueissa on yhteensä noin 400 pelaajaa.

SiiPen kotikenttä on Manttu. Kenttä on kuuluisa heti kakkosrajan takaa alkavasta jyrkästä rinteestään, joka tunnetaan nimellä *"Mantun monttu"*. Vuonna 2013 SiiPe rakennutti toisen pesäpallokentän vanhan Saharan kentän tilalle. Tuon kentän nimeksi annettiin POP Areena.

## Joukkueet
### Miesten Superpesisjoukkue 2021

## Junioritoiminta

## Palkinnot ja huomionosoitukset
### Palkitut

**Kärkilyöntikuningas:**
* Hannu Litmanen (1990)

**Vuoden pelinjohtaja:**
* Markku Kiiski (1993)
* Raimo Tikkanen (1999)

### [[Itä–Länsi-ottelu|Miesten Itä–Länsi-valinnat]]
* Hannu Litmanen (1988, 1989, 1990)
* Simo Snellman (1988)
* Teemu Haataja (1992, 1995)
* Jussi Pulkkinen (1995)
* Mikko Kuosmanen (1997)
* Simo Vainikainen (2019)

### [[Liitto–Lehdistö-ottelu|Miesten Liitto-Lehdistö-valinnat]]
* Hannu Litmanen (1988, 1989, 1990)

## Lähteet

## Aiheesta muualla
* http://www.siipe.fi
Warminster

**Warminster** on kaupunki läntisessä Wiltshiressä Englannissa A36-tien varressa Fromen ja Westburyn lähettyvillä. Sen asukasluku on noin 20&nbsp;000 ja se kuuluu Länsi-Wiltshiren piirikuntaan. Se on ranskalaisen Flersin ystävyyskaupunki. Kaupungissa on rautatieasema.

## Historia

Alue asutettiin saksien hallintokautena, vaikka siellä on viitteitä vielä vanhemmastakin asutuksesta, muun muassa rautakautinen mäkilinna Battlebury Camp sekä Cley Hill. Jälkimmäinen on National Trustin tukema ja suojelema. 

Kaupungin varallisuus kasvoi villakaupan johdosta myöhäiskeskiajalla, ja sen ansiosta kaupunkiin rakennettiin monia merkittäviä rakennuksia, kuten Pyhälle Dionysiukselle omistettu Minster Church of Saint Denys. Kirkossa oli myös silloin rakenteilla olevan Salisburyn katedraalin urut.  

1960-luvulla ja 1970-luvun alkupuolella Cradle Hillistä kun sen ympärille ilmestyi viljakuvioita. Sanotaan myös, että alueella nähtiin yli 5&nbsp;000 ufoa. Tapahtuma liittyy ehkä siihen, että alueella on Warminsterin harjoituskeskus, entinen armeijan jalkaväkikoulu, joka harjoittelee yhdessä kuninkaallisen tykistön kanssa Salisburyn tasangolla.

28. maaliskuuta 1970 Cradle Hillillä tehtiin ufohuijaus.

## Katso myös
* Warminsterin ufohuijaus

## Lähteet

## Aiheesta muualla

* Warminster - Nettiopas 
* Warminster-foorumi
David Chiu

**David Chiu** (s. 23. elokuuta 1960, Kiina) on kiinalaissyntyinen yhdysvaltalainen pokeriammattilainen. Chiu on voittanut urallaan neljä World Series of Poker (WSOP) -turnausta ja yhden World Poker Tour (WPT) -osakilpailun.

Chiu omisti aiemmin ravintolan Coloradossa ja aloitti toisen työn pokerijakajana. Myöhemmin hän erikoistui pokeriturnauksiin ja siirtyi ammattilaiseksi. Läpimurtonsa Chiu teki vuonna 1981 sijoittumalla neljänneksi WSOP:n $1,000 Ace to Five Draw -turnauksessa. Samalla sijalla hän oli viisi vuotta myöhemmin $1,500 Limit Hold 'em -kisassa. Vuonna 1996 Chiu sai ensimmäisen WSOP-rannekkeensa voittamalla $2,000 Limit Hold 'em -turnauksen. Helmikuussa 1998 hän oli ykkönen L.A. Poker Classicin $500 Limit Hold 'em -turnauksessa ja kolme kuukautta myöhemmin jälleen WSOP-voittaja. Kaksi muuta WSOP-ranneketta tulivat vuosina 2000 ja 2005. WSOP:n pääturnauksessa hän on parhaimmillaan ollut kymmenes (vuonna 1996). Vuoden 2009 WSOP:ssa Chiu oli kakkonen Ville Wahlbeckin voittamassa 10&nbsp;000 dollarin World Championship Mixed Eventissä.

World Poker Tourilta Chiulla on useita rahasijoja. Ensimmäisen kauden Pro-Celebrity -kutsukilpailussa vuonna 2003 hän oli kolmas Layne Flackin ja Jerry Bussin jälkeen. Huhtikuussa 2008 hän voitti WPT Sixth Annual Five Star World Poker Classicin, jonka ykköspalkinto oli 3&nbsp;389&nbsp;140 dollaria.

Kesäkuussa 2011 Chiun pokeriuran turnausansiot ylittivät 7,0 miljoonaa dollaria. Hän edustaa Full Tilt Poker -nettipokerihuonetta.

## WSOP-rannekkeet

## Lähteet

## Aiheesta muualla

* 
* David Chiun sivu Full Tilt Pokerilla  (luettu 23.3.2007)
Avon (joki Hampshiressä)

**Avon** on joki Hampshiren kreivikunnassa Etelä-Englannissa. Se saa alkunsa Wiltshirestä, Devizesin itäpuolelta, ja virtaa Upavonin, Durringtonin, Amesburyn, Salisburyn, Fordingbridgen ja Ringwoodin läpi Englannin kanaaliin, johon se yhtyy Christchurchissa. Nimi Avon on kelttiläistä alkuperää ja tarkoittaa jokea.

Jokea yritettiin parantaa kulkukelpoiseksi useaan kertaan 1600- ja 1700-luvuilla, ja sillä kuljetettiinkin rahtia vuosien 1684 ja 1705 välillä. Monet kunnostusyritykset kuitenkin raukesivat, ja jäljet niiden aikaansaamista rakennelmista ovat kadonneet.

Avon muodostaa osittain Dorsetin ja Hampshiren välisen rajan.

Avonin sivujokia ovat:
*Ebble
*Nadder
**Wylye
*Bourne

55 kilometriä pitkä vaellusreitti ”Avonin laaksopolku” (Avon Valley Path) kulkee Salisburystä Christchurchiin. Se ei kulje pitkin rantatöyrästä, mutta seuraa kuitenkin jokilaaksoa. Laaksossa on mielenkiintoista kasvillisuutta, ja joki tunnetaan lohenkalastuspaikkana.

## Lähteet

## Aiheesta muualla
Philip Vischjager

**Philip Vischjager** (s. 27. lokakuuta 1958 Rotterdam) on alankomaalainen backgammonin pelaaja, joka voitti lajin maailmanmestaruuskilpailun Monte Carlossa 2006.

Vischjager aloitti backgammoninpeluun vuonna 1975 ollessaan 16-vuotias. Hän jätti MM-kilpailussa kakkoseksi vuoden 1979 maailmanmestari Luigi Villan.

## Lähteet
Lassi (Lassi ja Leevi)

**Lassi** () on kuvitteellinen 6-vuotias poika Bill Wattersonin sarjakuvassa *[[Lassi ja Leevi]]*. Hän on sarjan päähenkilö, ja hänet nähdään miltei joka stripissä.

## Historia

Lassi esiintyi ensimmäisen kerran Bill Wattersonin julkaisemattomassa sarjakuvassa *In the Dog House*, jonka hän lähetti muiden varhaisten sarjakuviensa tapaan syndikaateille maaliskuussa 1982 pyrkiessään saamaan sarjakuviaan julkaistuksi. Sarjakuvassa seikkaili parikymppinen Sam ja hänen ystävänsä Fester. Samin pikkuveli oli nimeltään Marvin, jolla oli täytetty tiikeri Hobbes, joka näyttäytyi ajoittain elävänä. Syndikaatti torjui sarjakuvan, joten Watterson muokkasi siitä uuden nimeltään *Fernbusterville*. Syndikaatin mielestä yhä liian sekavan sarjakuvan tähdet olivat Marvin ja Hobbes, joten Watterson keskittyi heihin.

Watterson huomasi nopeasti, että Marviniin ja Hobbesiin keskittyminen helpotti kirjoittamista, sillä hahmojen persoonallisuuden ansiosta Watterson saattoi sijoittaa heidät luontevasti mihin tahansa tilanteeseen. Watterson muutti Marvinin nimen Calviniksi vuonna 1983, sillä edellisenä vuonna oli alkanut ilmestyä Tom Armstrongin sarjakuva *Marvin*. Watterson kertoi myöhemmin nimien Calvin ja Hobbes olevan vitsikäs kunnianosoitus Kenyon Collegen valtio-opin yksikölle, missä Watterson aikoinaan opiskeli: Calvin sai nimensä 1500-luvun protestanttisesta teologista Jean Calvinista. Calvinilla oli alun perin silmät peittävä otsatukka, mutta Watterson poisti sen juuri ennen *Lassi ja Leevi* -sarjakuvan julkaisua vuonna 1985.

Lassi esiintyi jo ensimmäisessä *Lassi ja Leevi* -stripissä vuonna 1985. Hän löytää elollisena olentona pitämänsä lelutiikeri Leevin "tiikeriansasta", johon hän on sen houkutellut tonnikalavoileivällä.

## Luonne

Lassi esitetään yleensä yliaktiivisena ja itsekeskeisenä. Hän kuitenkin tuntee myös myötätuntoa varsinkin eläimiä kohtaan.

Lassilla on vilkas mielikuvitus. Hänellä on vaikeuksia mm. koulunkäynnissä ja nukkumaanmenossa, ja jopa lapsenvahdilleen hän tuottaa harmaita hiuksia. Koulussa Lassi käyttäytyy vilkkaasti ja toisinaan pahennusta herättävästi. Lassin paras ystävä on hänen lelutiikerinsä Leevi, jonka hän kuvittelee eläväksi. Muiden lasten kanssa Lassi on yleensä vain vähän tekemisissä, lukuun ottamatta naapurissa asuvaa Susannaa, jota hän säännöllisesti kiusaa. Susanna on myös Lassin luokkatoveri. Kolmas sarjassa säännöllisesti esiintyvä lapsi on koulukiusaaja Nipa, jonka edessä Lassi on yleensä voimaton.

Lassi on leikkinyt olevansa mm. "Ällistysmies", "avaruusmies Spiff" tai dinosaurus, ja hän on myös kuvitellut aikamatkailevansa ja monistavansa itseään.

## Kirjallisuutta
* 

## Lähteet
* 
### Viitteet
Osmo Vepsäläinen

**Osmo Vilho Vepsäläinen** (4. syyskuuta 1931 Nilsiä – 8. marraskuuta 2017 Varkaus) oli suomalainen SKDL:n kansanedustaja vuosina 1975–1979 ja 1983–1987, Kuopion l. vaalipiiristä. Ammatiltaan Vepsäläinen oli henkilöstöpäällikkö. Hän asui vuodesta 1970 lähtien Varkaudessa.

## Eduskunnan toimielimet

Eduskunnassa toimiessaan Vepsäläinen oli pankkivaliokunnan, eduskunnan palkkavaltuuskunnan ja kansliatoimikunnan jäsen 1983–1987. Lisäksi hän oli valtiovarainvaliokunnan varajäsen ja valtiontilintarkastajien varapuheenjohtaja samana aikana.

## Koulutus

Vepsäläinen valmistui keskikoulusta 1951 ja suoritti Yhteiskunnallisen korkeakoulun kunnallistutkinnon vuonna 1962. Sotilasarvoltaan Vepsäläinen oli alikersantti 1952.

## Ammatti- ja yhteiskunnallinen toiminta

Vepsäläinen työskenteli TVH:n Kuopion piirin mittaus- ja sekatyössä 1957 ja Kuopion maalaiskunnan toimistoharjoittelijana vuosina 1958–1959. Jyväskylän kaupungin apulaisreviisori Vepsäläinen oli 1962–1966, jonka jälkeen hänet ylennettiin reviisoriksi vuosiksi 1966–1967. Kemin kaupunginkamreerina Vepsäläinen työskenteli 1967–1970 ja Varkauden kaupunginkamreerina 1970–1973. Kamreerin työn jälkeen Vepsäläinen työskenteli kaupungin henkilöstösihteerinä 1974–1980 ja henkilöstöpäällikkö vuodesta 1980. Tästä työstä hän jäi sairauseläkkeelle halvauksen jälkeen vuonna 1993. 

Vepsäläinen oli presidentin valitsijamies vuonna 1978. Myös järjestötoiminnassa Vepsäläinen oli aktiivinen: hän oli kehitysaluerahaston hallintoneuvoston jäsen vuodesta 1971 ja aluepoliittisen neuvottelukunnan jäsen vuodesta 1982. Varkauden kaupunginvaltuuston jäsen hän oli vuodesta 1977 ja varapuheenjohtaja vuodesta 1981. Vepsäläinen toimi myös Varkauden seudun kansanterveystyön kuntainliiton liittovaltuuston puheenjohtajana, Länsi-Lapin B-sairaalan kuntainliiton liittohallituksen varapuheenjohtajana, Kunnallistieto oy:n hallintoneuvoston varapuheenjohtajana ja johtokunnan jäsenenä, sekä OTK:n hallintoneuvoston, Pohjois-Savon maakuntaliiton hallituksen ja Varkauden seudun aluesairaalan kuntainliiton liittovaltuuston sekä liittohallituksen jäsenenä. Halvauksensa jälkeen Vepsäläinen toimi myös Varkauden afasia- ja aivohalvauskerhon puheenjohtajana.

## Yksityiselämä
Osmo Vepsäläinen oli laulaja Kari Vepsän setä.

## Lähteet

## Aiheesta muualla
*
Hiljaa virtaa Don (ooppera)

**Hiljaa virtaa Don** () on Ivan Dzeržinskin vuonna 1935 ensi-iltansa saanut ooppera, joka Neuvostoliitossa nostettiin puolueen ihanteiden mukaiseksi mestariteokseksi. Oopperan libretto perustuu Mihail Šolohovin samannimiseen romaaniin. Teos oli musiikilliselta kieleltään erittäin vanhoillinen ja sisälsi paljon kansanmusiikin omaisia aineksia.

Nykyisin teos tunnetaan parhaiten siitä, että *[[Pravda]]n* arvostelussa, jossa hyökättiin Dmitri Šostakovitšin *[[Mtsenskin kihlakunnan lady Macbeth (ooppera)|Mtsenskin kihlakunnan lady Macbeth]]ia* vastaan verrattiin sitä nimenomaisesti *Hiljaa virtaa Donin* melodisuuteen ja kuoro-osuuksiin.

## Lähteet
Hiljaa virtaa Don (täsmennyssivu)

**Hiljaa virtaa Don** () on:

* *[[Hiljaa virtaa Don (romaani)|Hiljaa virtaa Don]]*, Mihail Šolohovin romaani
* *[[Hiljaa virtaa Don (ooppera)|Hiljaa virtaa Don]]*, Ivan Dzeržinskin ooppera Šolohovin romaanin pohjalta
* *[[Hiljaa virtaa Don (elokuva)|Hiljaa virtaa Don]]*, Šolohovin romaaniin perustuva Sergei Gerasimovin ohjaama kolmiosainen, klassinen värielokuva vuodelta 1957.
Theon

**Theon** voi viitata seuraaviin:

* Theon Samoslainen (300-luku eaa.), taidemaalari
* Theon Antiokialainen (ensimmäinen vuosisata), stoalainen filosofi
* Ailios Theon (Aelius Theon, ensimmäinen vuosisata), sofisti ja reettori
* Theon Smyrnalainen (n. 70–135), filosofi ja matemaatikko
* Theon Aleksandrialainen (n. 335-405), Aleksandrian kirjaston viimeinen kuraattori
* Theon (n. 500), Damaskioksen opettaja
* Alma Theon (1843-1908), selvänäkijä ja okkultisti
* Max Théon (1848-1927), kabbalisti ja okkultisti
* Theon, oik. Torsti Mäkinen, Lovex-yhtyeen laulaja
Bob Anderson (moottoriurheilija)

**Robert "Bob" Hugh Fearson Anderson** (19. toukokuuta 1931 Hendon, Lontoo – 14. elokuuta 1967 Northampton) oli brittiläinen moottoriurheilija. Hän kilpaili Grand Prix -luokan moottoripyörillä vuosina 1958–1960 ja Formula 1 -sarjassa kaudesta  kauteen .

Kilpailtuaan moottoripyörillä useita kausia Anderson vaihtoi autokilpailuihin vuonna 1961, kun hän pyöritti Formula Junior Lola -tallia kilpailussa Snettertonissa. Hän jatkoi autoilla kilpailemiseen ja hänestä tuli Team Lotus Formula Junior -kuljettaja. Hän voitti Autodrome de Montlhéryn ja sijoittui toiseksi Monacossa.

Kaudella 1963 Anderson kilpaili ensimmäistä kertaa Formula 1 -sarjassa omalla Lola Mk4 -autollaan. Tallina hänellä oli DW Racing Enterprises, joka oli pieni yksityinen talli. Anderson onnistui voittamaan MM-sarjan ulkopuolisen Rooman Grand Prix’n heti ensimmäisenä vuonnaan. Myöhemmillä kausilla hän ajoi yksityisiä Brabham-autoja tallin pysyessä samana. Andersonin paras sijoitus oli kolmas sija Itävallan Grand Prix’sta . Hänet palkittiin Trpis Memorial Trophy -palkinnolla menestyneimpänä yksityisenä osallistujana vuonna 1964. Viimeisen MM-sarjan ulkopuolisen voittonsa Anderson sai Rhodesian osakilpailusta vuonna 1966.

Vuonna 1967 Anderson joutui Silvestonen radalla testatessaan onnettomuuteen. Hän ajautui pois märältä radalta ja törmäsi tolppaan. Hän sai vakavia rinta- ja päävaurioita ja kuoli myöhemmin Northampton General Hospital -sairaalassa.

## Formula 1:n MM-kilpailujen tulokset

## Lähteet
Jukka Koivu

**Jukka Koivu** (s. 28. huhtikuuta 1953 Turku) on suomalainen jääkiekkovalmentaja. 
Koivu on valmentanut useita TPS:n eri juniorijoukkueita ja tunnetaankin parhaimmin Vladimir Jursinovin kakkosvalmentajana 1990-luvulta. Jursinovin kanssa Koivu onnistui jalostamaan monta nuorta pelaajaa maailmalle ja tekikin TPS:n junioritoiminnan erittäin tunnetuksi maailmalla.
Päävalmentajana SM-liigassa Koivu on toiminut TPS:ssä 2003–2005 sekä Rauman Lukossa osan kaudesta 2005–2006 (kevät 2006). Tammikuussa 2011 hän palasi TPS:n päävalmentajaksi Riku-Petteri Lehtosen tilalle ja jätti tehtävän maaliskuussa TPS:n kauden päätyttyä runkosarjaan. Koivu on toiminut myös TPS Juniorijääkiekko ry:n toiminnanjohtajana.

Jukka Koivun pojista Saku ja Mikko ovat molemmat jääkiekon maailmanmestareita ja molemmat pelasivat NHL:ssä yli tuhat ottelua.

## Lähteet
Machalillan kulttuuri

**Machalillan kulttuuri** oli Ecuadorin rannikon esikolumbiaaninen arkeologinen kulttuuri 2. vuosituhannen eaa. jälkipuoliskolla ja 1. vuosituhannen eaa. alussa. Etelä-Amerikan kronologiassa Machalillan kulttuuri asettuu muotoutumisvaiheeseen.

Machalillan keramiikka on maalattua, mikä erottaa sen edeltäneestä Valdivian kulttuurista. Tyypillisimmät värit ovat punaiset raidat tai mustaa valkoisella. Saviesineissä on ohuet seinämät, ja pinta on usein kiillotettu. Astiat kapenevat ylöspäin tai niissä on kaksi putkea. Figuriinit ovat harvinaisia ja kömpelösti tehtyjä. Machalillan rakennukset tunnetaan huonosti, sillä yhdenkään talon perustuksia ei ole löydetty. Roskatunkioilta tehtyjen löytöjen perustella tiedetään kuitenkin, että talot rakennettiin pystysuorien tolppien varaan. Tolppien väliin tehtiin tukikehikko, joka peitettiin esimerkiksi luonnonmateriaaleista valmistetulla täytemassalla.

Machalilla oli Ecuadorin ensimmäinen maissia viljellyt kulttuuri. Sitä seurasi Chorreran kulttuuri, jossa paikalliseen perinteeseen sekoittui mesoamerikkalaista vaikutusta.

## Lähteet
Vanhakylä (Järvenpää)

**Vanhakylä** on Järvenpään 24. kaupunginosa. Se sijaitsee kaupungin lounaisosassa, Tuusulanjärven länsirannalla. Kaupunginosan rajanaapureita ovat pohjoisessa Kaakkolan, idässä Tuusulajärven vastarannalla Lepolan ja Teriojan kaupunginosat sekä etelässä ja lännessä Tuusulan kunta.  Vuoden 2014 lopussa Vanhakylä oli väkiluvultaan Järvenpään pienin kaupunginosa, sillä siellä asui vain 40 ihmistä.

Vanhassakylässä toimi terveyskeskus vuoden 2016 loppuun asti. 

## Tapahtumat
Kaupunginosassa sijaitsevalla Vanhankylänniemellä on vuodesta 1978 järjestetty vuosittainen Puistoblues-musiikkifestivaali. Kesällä 2007 piti järjestää Järvenpään rockjuhannus -tapahtuma, mutta se kaatui poliisin vastustukseen.

## Lähteet
Jonna’s Problem (albumi)

**Jonna’s Problem** on Jonna’s Problem -yhtyeen debyyttialbumi. Levyn kappaleista solisti Jonna Kosonen on sanoittanut tai ollut mukana sanoittamassa seitsemässä kappaleessa. Sävellykset ja osa sanoituksista on kitaristi Tuomas Wäinölän käsialaa. Children of Bodomin ja Warmenin kosketinsoittaja Janne Wirman soittaa koskettimia kappaleessa *Take My Life*.

Albumi nousi Suomen virallisen listan sijalle 32.

## Kappaleet
# 
# 
# 
# 
# 
# 
# 
# 
# 
# 

## Muusikot
* Jonna Kosonen – laulu
* Tuomas Wäinölä – kitara, tuottaja
* Lauri Porra – bassokitara
* Santeri Saksala – rummut

### Vierailevat muusikot
* Janne Wirman – koskettimet (kappale *Take My Life*)
* Nim Port – sanoitus (kappale *Shame On You*)

### Muut tekijät
* Mikko Karmila  – miksaaja (Finnvox)
* Pauli Saastamoinen – masteroija (Finnvox)
* Mikko Raita – äänittäjä (Petrax / Finnvox)
* Janne & Antti Wirman – äänittäjät (Beyond Abilities)

## Aiheesta muualla
* Jonna’s Problem discogs.com -sivustolla

## Arvostelu
* Imperiumi: 7/10
* Soundi: 

## Lähteet
Arnold Jackson

**Arnold Nugent Strode-Jackson,** (5. huhtikuuta 1891 – 13. marraskuuta 1972) oli brittiläinen keskimatkojen juoksija, joka voitti 1 500 metrin olympiakultaa Tukholmassa 1912.

Arnold Jackson aloitti opiskelunsa Oxfordin yliopistossa vuonna 1910. Ajan tavan mukaisesti hän kilpaili useissa eri lajeissa, mm. soudussa, jalkapallossa ja maahockeyssä, jossa hän oli yliopiston joukkueen kapteeni. Hän voitti mailin juoksun Oxford–Cambridge-ottelussa kolmesti ja oli Oxfordin yliopiston yleisurheiluseuran puheenjohtaja.

Kansainvälisesti tuntematon Jackson matkusti Tukholman olympialaisiin omalla kustannuksellaan. Yhdysvaltalaiset Norman Taber ja maailmanennätysmies Abel Kiviat olivat ennakkosuosikkeja ja johtivat kilpailua loppusuoralle asti. 50 metriä ennen maalia Jackson nousi kärkikaksikon rinnalle ja ohitti heidät voittaen ajalla 3.56,8 viiden ensimmäisen miehen tullessa maaliin viiden metrin sisällä. Kiviat ja Taber hävisivät vain sekunnin kymmenyksellä, hopeamitalistin ratkaisemiseen tarvittiin maalikameran kuvaa. Jacksonin voittoaika rikkoi edellisen olympiaennätyksen 6,6 sekunnilla.

Ensimmäisessä maailmansodassa Jackson sai korkea-arvoisen DSO-kunniamerkin kolmella soljella eli täytti mitaliin vaadittavat kriteerit yhteensä neljä kertaa. Jackson haavoittui sodassa kolmesti ja oli maansa nuorin prikaatikenraali. Urheilu-ura päättyi haavoittumisista seuranneisiin pysyviin vammoihin. Hän muutti Yhdysvaltoihin vuonna 1945 ja sai maan kansalaisuuden, vaikka palasikin sittemmin Oxfordiin 1960-luvulla.

## Lähteet

* 

*

*

### Viitteet
Ivan Dzeržinski

**Ivan Ivanovitš Dzeržinski** (; 9. huhtikuuta (J: 27. maaliskuuta) 1909 Tambov – 18. tammikuuta 1978 Leningrad) oli venäläinen säveltäjä ja pianisti. Dzeržinski tunnetaan erityisesti isänmaallisista ja propagandistisista sävellyksistään. Ennen kaikkea ooppera *[[Hiljaa virtaa Don (ooppera)|Hiljaa virtaa Don]]* (1936) nousi Neuvostoliitossa vallanpitäjien suosioon ja se nostettiin esikuvaksi uudesta neuvostotaiteesta vastakohdaksi Dmitri Šostakovitšin *[[Mtsenskin kihlakunnan lady Macbeth (ooppera)|Mtsenskin kihlakunnan lady Macbeth]]ille*. Muita hänen teoksiaan ovat myös Mihail Šolohovin romaaniin perustuva ooppera *Uudisraivaajat* sekä kolme pianokonserttoa, orkesteriteoksia ja elokuva- ja teatterimusiikkia. 

## Lähteet
Frederick Soddy

**Frederick Soddy** (2. syyskuuta 1877, Eastbourne – 22. syyskuuta 1956, Brighton) oli englantilainen radiokemisti, joka sai Nobelin kemianpalkinnon vuonna 1921 radioaktiivisten aineiden ja isotooppien tutkimisesta.

Soddy syntyi Eastbournessa, missä hän opiskeli collegessa ennen kuin siirtyi opiskelemaan Aberystwythin yliopistoon ja myöhemmin Oxfordiin. Oxfordissa hän työskenteli tutkijana 1898–1900.

Vuonna 1900 Soddy siirtyi McGill-yliopistoon Kanadaan. Siellä hän teki töitä yhdessä Ernest Rutherfordin kanssa. Soddy ja Rutherford huomasivat, että radioaktiivisten alkuaineiden poikkeava käyttäytyminen johtui siitä, että ne hajosivat toisiksi alkuaineiksi. Hajoaminen tuotti myös alfa-, beeta- ja gammasäteilyä.

Vuonna 1903 hän todisti yhdessä William Ramsayn kanssa, että radiumin hajoaminen tuotti heliumia.

Vuosina 1904–1914 hän toimi lehtorina Glasgow’n yliopistossa. Siellä ollessaan hän todisti, että uraani hajoaa radiumiksi. Hän todisti lisäksi, että radioaktiivisella alkuaineella voi olla useampi kuin yksi atomimassa, vaikka kemialliset ominaisuudet ovat samat. Tämä havainto johti isotoopin käsitteeseen. Myöhemmin hän todisti, että ei-radioaktiivisellakin alkuaineella voi olla useita isotooppeja. 

Myöhemmin hän työskenteli muun muassa Aberdeenin ja Oxfordin yliopistoissa.

Soddy oli myös kiinnostunut teknokratiasta. Hän kirjoitti lukuisia teoksia liittyen radioaktiivisuuteen. Soddyn työ ja hänen esseensä, jotka toivat tietoisuuteen uuden käsityksen radioaktiivisuudesta, inspiroivat kirjailija H. G. Wellsiä kirjoittamaan kirjansa *The World Set Free*.

## Aiheesta muualla
*Soddyn elämäkerta Nobel-säätiön sivuilla
D’NASH

**D'NASH** (aiemmin **NASH**) on espanjalainen poikabändi, joka edusti maataan vuoden 2007 Euroviisuissa kappaleella "I Love You Mi Vida". Yhtyeen muodostavat kolme laulajaa: Basty, Mikel ja Javi. D'nash on nykyään trio, Onyn lähdettyä yhtyeestä.

D'NASH julkaisi esikoisalbuminsa *[[Capaz de Todo (albumi)|Capaz de Todo]]* 27. maaliskuuta 2006. Albumin tavalliselta painokselta julkaistiin kaksi singleä: nimikappale "Capaz de Todo" sekä balladi "Dónde estás?". Lisäksi albumista julkaistiin 16. marraskuuta kaksi uutta kappaletta sisältänyt erikoispainos ja 16. huhtikuuta 2007 euroviisuedustuksen ratkettua uusi painos, jossa myös "I Love You Mi Vida" oli mukana. Yhtyeen toinen albumi *[[Todo va a cambiar]]* julkaistiin 4. joulukuuta 2007. Ensimmäinen singlejulkaisu uudelta albumilta oli ruotsalaisen Jimmy Janssonin alun perin esittämä, Ruotsin euroviisukarsinnoissa 2007 mukana ollut kappale "Amanda", jonka ruotsinkieliset sanat tosin käännettiin espanjaksi.

## Alkuperäiset jäsenet
* Basty
* Mikel
* Javi

## Diskografia

### Albumit
* *[[Capaz de Todo (albumi)|Capaz de Todo]]* (2006)
* *[[Todo va a cambiar]]* (2007)
* *[[Garabatos]]* (2011)

### Singlet
* *[[Capaz de Todo (single)|Capaz de Todo]]* (2006)
* *[[Dónde estás?]]* (2006)
* *Un, dos, cuatro* (promojulkaisu) (2006)
* *Más allá de las Estrellas* (promojulkaisu) (2006)
* I Love You Mi Vida (2007)
* Stand by Me (2007)
* Amanda (2007)